תקנות מס הכנסה (ניכויים מיוחדים למשתמש בציוד בשכר מכר)

{{ח:התחלה}}
{{ח:כותרת|תקנות מס הכנסה (ניכויים מיוחדים למשתמש בציוד בשכר מכר), התשמ״ט–1989}}

{{ח:פתיח-התחלה}}
{{ח:תיבה|ק״ת תשמ״ט, 1466|תקנות מס הכנסה (ניכויים מיוחדים למשתמש בציוד בשכר מכר)|https://olaw.org.il/takanot/takanot-5221.pdf}}; {{ח:תיבה|תשנ״ה, 1547|תיקון|https://olaw.org.il/takanot/takanot-5686.pdf}}; {{ח:תיבה|תשס״ח, 928|תיקון|https://olaw.org.il/takanot/takanot-6676.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 20|סעיפים 20(א)(4)}}, {{ח:חיצוני|פקודת מס הכנסה#סעיף 31|31}} {{ח:חיצוני|פקודת מס הכנסה#סעיף 98|ו־98}} {{ח:חיצוני|פקודת מס הכנסה|לפקודת מס הכנסה}} (להלן – הפקודה), ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ח}}
{{ח:ת}} בתקנות אלה –
{{ח:תת|(1)}} תהיה לכל מונח המשמעות שיש לו {{ח:חיצוני|פקודת מס הכנסה|בפקודה}} {{ח:חיצוני|חוק מס הכנסה (תיאומים בשל אינפלציה)|ובחוק מס הכנסה (תיאומים בשל אינפלציה), התשמ״ה–1985}} (להלן – חוק התיאומים), לפי הענין, אלא אם כן נקבע במפורש אחרת.
{{ח:תת|(2)}} ”משתמש“ – כל אחד מאלה:
{{ח:תתת|(א)}} יחיד או שותפות שלא ניהלו פנקסים לפי שיטת החשבונאות הכפולה;
{{ח:תתת|(ב)}} חבר בני־אדם שאיננו שותפות וכן יחיד או שותפות שניהלו פנקסים לפי שיטת החשבונאו הכפולה;
{{ח:תתת|(ג)}} נישום המנהל פנקסיו במטבע חוץ לפי {{ח:חיצוני|פקודת מס הכנסה#סעיף 130א|סעיף 130א לפקודה}};
{{ח:תתת|(ד)}} חברה בהשקעת חוץ כהגדרתה {{ח:חיצוני|חוק לעידוד השקעות הון#סעיף 53ח|בסעיף 53ח לחוק לעידוד השקעות הון, התשי״ט–1959}}, שבחרה בהטבות לפי {{ח:חיצוני|חוק לעידוד השקעות הון#פרק 7-3|פרק שביעי 3 לאותו חוק}}.
{{ח:תת|(3)}} ”חוזה שימוש“ – חוזה שימוש שאישר הנציב ובו נקבעים דמי השימוש בעד הציוד המוכר, תקופת השימוש בציוד המוכר (להלן – תקופת שימוש) וכל פרט אחר שיורה הנציב.
{{ח:תת|(4)}} ”דמי שימוש“ – סכומים המשתלמים עבור שימוש בציוד מוכר, מכוח חוזה שימוש, שמתקיימים לגביהם התנאים הבאים:
{{ח:תתת|(א)}} מועדי התשלומים נקבעו מראש;
{{ח:תתת|(ב)}} תקופת הזמן שבין תשלום לתשלום אינה עולה על שלושה חדשים, והתשלום האחרון לא יהיה מוקדם משלושה חדשים לפני תום תקופת השימוש;
{{ח:תתת|(ג)}} כל תשלום מחושב לפי שיעור קבוע מעלות הציוד המוכר, כאשר ניתן להוסיף לו סכום שאינו עולה על הפרשי הצמדה וריבית לגבי אותו תשלום מיום חתימת חוזה השימוש ועד ליום התשלום; לענין זה, ”ריבית“ – שיעור הריבית שהוסכם עליו בחוזה השימוש בתוספת הפרשים הנובעים כתוצאה משינוי תקופתי של שערי הריבית הנהוגים בארץ או בעולם, ובלבד שבכפוף לאמור לעיל, הנוסחה לחישוב הריבית תהיה שווה לגבי כל תשלום.
{{ח:תת|(5)}} ”ציוד מוכר“ – נכס, כהגדרתו {{ח:חיצוני|פקודת מס הכנסה#סעיף 88|בסעיף 88 לפקודה}}, אשר תקופת השימוש בו, לפי חוזה השימוש, הינה לפחות 75% מהתקופה לגביה היה בעל הנכס זכאי להפחית את מלוא המחיר המקורי של הנכס, על פי כל דין, ולגבי משתמש כהגדרתו {{ח:פנימי|סעיף 1|בתקנה 1(2)(א)}} – לפחות 100% מהתקופה האמורה, ושלפי חוזה השימוש המשתמש רשאי בתום תקופת השימוש לרכוש אותו.
{{ח:תת|(6)}} ”מעביר“ – אדם המעביר ציוד מוכר לרשותו של משתמש, תמורת דמי שימוש.

{{ח:סעיף|2|ניכוי דמי שימוש}}
{{ח:ת}} דמי שימוש ששילם משתמש בשל שימוש בציוד מוכר לייצור הכנסתו, יותרו בניכוי.

{{ח:סעיף|3|אי התרת דמי שימוש בתקופה בה הציוד המוכר אינו משמש בייצור הכנסה}}
{{ח:ת}} בכפוף לאמור {{ח:פנימי|סעיף 2|בתקנה 2}}, דמי שימוש עבור שימוש בציוד מוכר שטרם החל לשמש בייצור הכנסה, יותרו בניכוי החל מתחילת השימוש בציוד ועד תום תקופת השימוש, בחלקים שנתיים שווים.

{{ח:סעיף|4|חישוב ריווח הון}}
{{ח:ת}} במכירת הציוד המוכר בידי המשתמש, תחשב כל התמורה כריווח הון ריאלי כהגדרתו {{ח:חיצוני|פקודת מס הכנסה#סעיף 88|בסעיף 88 לפקודה}}.

{{ח:סעיף|5|אישור מאת המעביר}}
{{ח:ת}} המעביר ימציא למשתמש מדי שנה אישור על דמי השימוש ששולמו לו, ועל מועדיהם, בטופס שפרטיו ומועדי מסירתו יקבעו בידי הנציב.

{{ח:סעיף|6|אי החלת התקנות במקרים מיוחדים|תיקון: תשנ״ה}}
{{ח:ת}} הוראות תקנות אלה לא יחולו –
{{ח:תת|(1)}} {{ח:הערה|(בוטלה);}}
{{ח:תת|(2)}} לגבי נישום שפקיד השומה קבע שהפנקסים שנוהלו על ידו בשנת המס אינם קבילים.

{{ח:סעיף|7|בחירה בתקנות}}
{{ח:תת|(א)}} משתמש המעונין כי תקנות אלה יחולו על ציוד מוכר שברשותו, יודיע על כך לפקיד השומה במועד שנקבע להגשת הדו״ח השנתי לשנת המס שבה הועבר הציוד לרשותו; לא הודיע כאמור – לא יחולו הוראות תקנות אלה לגבי הציוד.
{{ח:תת|(ב)}} הודיע משתמש כאמור בתקנת משנה (א) – לא יוכל לחזור בו מבחירתו לגבי אותו ציוד.

{{ח:סעיף|8|אי התרת הוצאות אחרות}}
{{ח:ת}} משתמש שבחר כי תקנות אלה יחולו על ציוד מוכר שברשותו, לא יהיה זכאי בשל הציוד המוכר לפחת, הפחתה או ניכוי אחר המחושבים באחוזים מהמחיר המקורי של הציוד המוכר.

{{ח:סעיף|9|תחולה}}
{{ח:ת}} תחולת תקנות אלה משנת המס 1989 ואילך.

{{ח:חתימות|כ״ו באב התשמ״ט (27 באוגוסט 1989)}}
* '''שמעון פרס'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]